Diari Oficial de la Generalitat Valenciana


Sumari del DOGV 10900, del 26-12-2024 (2024/13863)

RESOLUCIÓ de 16 de desembre de 2024, per la qual s'autoritza una ampliació de crèdit, en virtut del que es preveu en l'article 48 de la Llei 1/2015, i en l'article 22.1.o de la Llei 8/2023, en la línia de concessió directa 168.1.c S1894, «DANA 2024. Ajudes per a facilitar el manteniment de l'ocupació i la reactivació econòmica de les empreses afectades DANA», de l'annex de subvencions i transferència corrents del programa 722A00, Política industrial, per un import de 14.819.093 d’euros (expedient 00.019/24).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10455

Data del DOGV
:   26-12-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/13160

CVE
:   HPSI-G-6275-25315

Data del document
:   16-12-2024

Organisme emissor
:   Conselleria d'Hisenda i Economia

Tipus de document
:   Resolució

Pel Decret 172/2024, de 26 de novembre, del Consell, s'han aprovat les bases reguladores i el procediment de concessió directa d'ajudes urgents dirigides a facilitar el manteniment de l'ocupació i la reactivació econòmica de les empreses que hagen patit danys pel temporal de vent i pluges iniciat el 29 d'octubre de 2024 en la Comunitat Valenciana (d'ara endavant, decret d'ajudes), modificat posteriorment pel Decret 178/2024, de 4 de desembre, del Consell.

En l’article 4, apartat 1, del decret d'ajudes s’establix que l'import global màxim de les ajudes a concedir ascendix a 100 milions d'euros, dels quals 18.267.051 d’euros es consignaran en el pressupost de la Generalitat per a l'exercici 2024, i els altres 36.324.059 d’euros en el pressupost de la Generalitat per a l'exercici 2025. Per a això, es va habilitar una línia de subvenció de concessió directa 168.1c S1894, «DANA 2024. Ajudes per a facilitar el manteniment de l'ocupació i la reactivació econòmica de les empreses afectades DANA», dotada per l'import indicat en el Decret 172/2024, de 26 de novembre, del Consell. Esta dotació, amb caràcter estimatiu, es distribuirà segons l'activitat de l'empresa sol·licitant, segons es detalla a continuació:

– Programa I. Empreses industrials: 50 milions d'euros (distribuïts al 50 per cent entre els exercicis 2024 i 2025).

– Programa II. Empreses comercials, turístiques, de servicis i altres tipus d'activitat: 50 milions d'euros (distribuïts al 50 per cent entre els exercicis 2024 i 2025).

Davant la impossibilitat d'estimar adequadament el nombre de sol·licituds addicionals que es presentaran a càrrec d’estes ajudes i les ja presentades fins a la data que superen el crèdit existent, es fa necessària una ampliació de crèdit de l'import estimat en 2024 i posterior reajustament d'anualitats previstes d'acord amb el que es disposa en el Decret 172/2024, de 26 de novembre, del Consell, en la seua disposició final primera, lletra c.

En conseqüència, la Conselleria d'Innovació, Indústria, Comerç i Turisme proposa una ampliació de crèdit en la línia de concessió directa 168.1.c S1894, «DANA 2024. Ajudes per a facilitar el manteniment de l'ocupació i la reactivació econòmica de les empreses afectades DANA», de l'annex de subvencions i transferència corrents del programa 722A00, Política industrial, per un import de 12.598.993 d’euros, per a donar cobertura a les ajudes aprovades pel decret.

A este efecte i en virtut del que es disposa en l'article 22.2 de la Llei 8/2023, de 27 de desembre, de pressupostos de la Generalitat per a l'exercici 2024, i el que preveu l'article 48 de la Llei 1/2015, de 6 de febrer, d'hisenda pública, del sector públic instrumental i de subvencions, i considerant la competència per a resoldre de conformitat amb el que s'establix en la Resolució de 12 de febrer de 2024 (DOGV 9792, de 20.02.2024), de delegació de determinades competències en òrgans d'esta conselleria,

RESOLC

Autoritzar una ampliació de crèdit en l’aplicació pressupostària C95655080BZ61626 G.722A00.47750, sublínia O726571217, per un import de 94.120.006 d’euros, que permet incrementar la dotació de la línia de concessió directa 168.1.c S1894 pel mateix import, amb el detall següent:

|  |  |  |  |  |
| --- | --- | --- | --- | --- |
| *Codi* | *Denominació* | *Dotació anterior* | *Modificació* | *Dotació actual* |
| S1894 | DANA 2024. Ajudes per a facilitar el manteniment de l'ocupació i la reactivació econòmica de les empreses afectades DANA. | 90.134.502 | 37.655.679 | 52.440.025 |

  
  

València, 16 de desembre de 2024

Carlos Pablo Gracia Calandín

Sotssecretari